മനുഷ്യത്വ രഹിത കൂട്ടക്കൊലയില് മൗനം പാലിക്കുന്നവര് മരിച്ചവരായിരിക്കും ലഖിംപുര് ഖേരി ആക്രമണത്തില് രാഹുല് ഗാന്ധി ന്യൂഡല്ഹി: ഉത്തര്പ്രദേശിലെ ലഖിംപുരില് കര്ഷകര് കൊല്ലെപ്പട്ട സംഭവത്തില് രൂക്ഷപ്രതികരണവുമായി കോണ്ഗ്രസ് നേതാവ് രാഹുല്ഗാന്ധി. ഇതില് മൗനം പാലിക്കുന്നവര് മരിച്ചവരായിരിക്കുമെന്നായിരുന്നു രാഹുലിന്റെ പ്രതികരണം.ആക്രമണത്തെ മനുഷ്യത്വരഹിതമായ കൂട്ടക്കൊലയെന്നാണ് അദ്ദേഹം വിശേഷിപ്പിച്ചത്. മനുഷ്യത്വ രഹിതമായ ഈ കൂട്ടക്കൊല കണ്ടതിന് ശേഷവും മൗനം പാലിക്കുന്നവര്, അവര് നേരത്തേതന്നെ മരിച്ചവരായിരിക്കും. എന്നാല് ഇൗ ത്യാഗം വെറുതെയാകാന് ഞങ്ങള് ആഗ്രഹിക്കുന്നില്ല. കിസാന് സത്യാഗ്രഹ സിന്ദാബാദ് രാഹുല് ഗാന്ധി ട്വീറ്റ് ചെയ്തു. ഞായറാഴ്ച ലഖിംപുരിയില് അരങ്ങേറിയ സംഭവ വികാസങ്ങളില് കര്ഷകര് അടക്കം പേരാണ് കൊല്ലെപ്പട്ടതെന്ന് യു.പി പൊലീസ് അറിയിച്ചിരുന്നു. നാലു കര്ഷകര് ഉള്പ്പെടെ എട്ടുപേരാണ് മരിച്ചത്. ഇതില് വാഹനത്തിലുണ്ടായിരുന്നവരും ഉള്പ്പെടും.കേന്ദ്ര ആഭ്യന്തര സഹമന്ത്രി അജയ്കുമാര് മിശ്രക്കെതിരെ പ്രതിഷേധിച്ച കര്ഷകര്ക്കിടയിലേക്ക് മൂന്ന് വാഹനങ്ങള് പാഞ്ഞുകയറുകയായിരുന്നു. കോപാകുലരായ സമരക്കാര് നിരവധി വാഹനങ്ങള് കത്തിച്ചിരുന്നു. സമരക്കാര്ക്ക് നേരെ വെടിയുതിര്ക്കുകയും ചെയ്തിരുന്നു. മന്ത്രിയുടെ അകമ്ബടിക്കുപോയ സര്ക്കാര്, സ്വകാര്യ വാഹനങ്ങളാണ് റോഡിലൂടെ പോയ കര്ഷകരുടെമേല് കയറിയത്. ഇതിലൊരു കാറില് മന്ത്രിയുടെ മകന് ആശിഷ് മിശ്ര ഉണ്ടായിരുന്നുവെന്നും പറയുന്നു. നിലിവില് പ്രദേശത്ത് സംഘര്ഷാവസ്ഥ നിലനില്ക്കുന്നുണ്ട്. സംഭവ സ്ഥലത്തേക്ക് പുറപ്പെട്ട കോണ്ഗ്രസ് നേതാവ് പ്രിയങ്ക ഗാന്ധിയെ യു.പി പൊലീസ് തടയുകയും കസ്റ്റഡിയിലെടുക്കുകയും ചെയ്തിരുന്നു.